2024. október 20-án benyújtott kereset – Pumpyanskiy kontra Tanács
(T-541/24. sz. ügy)
Az eljárás nyelve: angol
Felek
Felperes: Dmitry Alexandrovich Pumpyanskiy (Jekatyerinburg, Oroszország) (képviselők: G. Lansky, P. Goeth és A. Egger ügyvédek)
Alperes: az Európai Unió Tanácsa
Kérelmek
A felperes azt kéri, hogy a Törvényszék:
az EUMSZ 263. cikk, az EUMSZ 275. cikk második bekezdése és az EUMSZ 277. cikk alapján állapítsa meg a 2014. március 17-i 2014/145/KKBP tanácsi határozatnak1 a 2022. február 25-i (KKBP) 2022/329 tanácsi határozattal2 módosított 2. cikke (1) bekezdésének f) pontja és a 2014. március 17-i 269/2014/EU tanácsi rendeletnek3 a 2022. február 25-i (EU) 2022/330 tanácsi rendelettel4 módosított 3. cikke (1) bekezdésének f) pontja alkalmazhatatlanságát; valamint a 2014/145/KKBP tanácsi határozatnak a 2023. június 5-i (KKBP) 2023/1094 tanácsi határozattal5 módosított 2. cikke (1) bekezdésének g) pontja és a 269/2014/EU tanácsi rendeletnek a 2023. június 5-i (EU) 2023/1089 tanácsi rendelettel6 módosított 3. cikke (1) bekezdésének g) pontja alkalmazhatatlanságát;
az EUMSZ 263. cikk negyedik bekezdése alapján semmisítse meg az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról szóló, 2024. szeptember 12-i (KKBP) 2024/2456 tanácsi határozatot_1 valamint az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról szóló, 2024. szeptember 12-i (EU) 2024/2455 tanácsi végrehajtási rendeletet2 a felperest érintő részükben (722. sz. jegyzékbevételi bejegyzés);
az eljárási szabályzat 134. cikke alapján a Tanácsot kötelezze a költségek viselésére.
Jogalapok és fontosabb érvek
Keresete alátámasztása érdekében a felperes négy jogalapra hivatkozik.
Az első, a felperes védelemhez való jogának a megsértésére alapított jogalap.
A második, a felperes nevének a vitatott jogi aktusok mellékleteibe való felvételekor a Tanács által elkövetett értékelési hibára alapított jogalap.
A harmadik, az EUMSZ 296. cikk második bekezdésében rögzített indokolási kötelezettség megsértésére alapított jogalap.
A negyedik, a felperes alapvető jogainak, köztük a szabad mozgáshoz, a tulajdonhoz, a vállalkozás szabadságához, valamint a magán- és családi élete tiszteletben tartásához való jogának a megsértésére alapított jogalap.
____________
1 Az Ukrajna területi integritását, szuverenitását és függetlenségét aláásó vagy fenyegető intézkedések miatt korlátozó intézkedések bevezetéséről szóló, 2014. március 17-i 2014/145/KKBP tanácsi határozat (HL 2014. L 78., 16. o.; helyesbítés: HL 2014. L 263., 35. o.).
1 Az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról szóló, 2022. február 25-i (KKBP) 2022/329 tanácsi határozat (HL 2022. L 50., 1. o.).
1 Az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló, 2014. március 17-i 269/2014/EU tanácsi rendelet (HL 2014. L 78., 6.; helyesbítések: HL 2014. L 121., 60. o.; HL 2014. L 294., 64. o.).
1 Az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet módosításáról szóló, 2022. február 25-i (EU) 2022/330 tanácsi rendelet (HL 2022. L 51., 1. o.).
1 Az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról szóló, 2023. június 5-i (KKBP) 2023/1094 tanácsi határozat (HL 2023. L 146., 20. o.).
1 Az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet módosításáról szóló, 2023. június 5-i (EU) 2023/1089 tanácsi rendelet (HL 2023. L 146., 1. o.).
1 Az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról szóló, 2024. szeptember 12-i (KKBP) 2024/2456 tanácsi határozat (HL L, 2024/2456).
1 Az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról szóló, 2024. szeptember 12-i (EU) 2024/2455 tanácsi végrehajtási rendelet (HL L, 2024/2455).